Проект 14.02.2019 г.

МОТИВИ 

към проект  на Наредба №........................................
за реда за подаване на декларациите и публикуване на информацията по чл. 7а, ал. 3, 4 и 7 и по чл. 7б, а. 1 и 2 от Закона за задължително депозиране на печатни и други произведения и обявяване на разпространителите и доставчиците на медийни услуги 

Целта на предлагания проект на Наредба е да осигури изпълнението на приетите изменения и допълнения в Закона за задължително депозиране на печатни и други произведения и обявяване на разпространителите и доставчиците на медийни услуги  (обн., ДВ бр. 94 от 2018 г ) и  законовата делегация на чл. 7в, ал. 2 от същия закон.
С Наредбата се урежда подаването на декларациите и  публикуване на информацията по чл. 7а, ал. 3, 4 и 7 и по чл. 7б, а. 1 и 2 от  Закона за задължително депозиране на печатни и други произведения и обявяване на разпространителите и доставчиците на медийни услуги. 
В раздел II се регламентира подаването на декларациите от доставчиците на медийни услуги, а в раздел III се регламентира подаването на декларациите от разпространителите на периодични печатни произведения. 
Декларациите се подават чрез попълване на електронен формуляр на интернет страницата на Министерството на културата при спазване на Закона за електронния документ и електронните удостоверителни услуги. Декларации, която не съдържат информацията по чл. 7а, ал. 3 и 4 и по чл. 7б, ал. 1, се смятат за неподадени.
В чл. 11 от Наредбата е посочена информацията, която се публикува в регистъра от определеното от министъра на културата длъжностно лице.
Регламентирано е че регистърът е публичен, поддържа се в електронен вид, като достъпът до него е свободен и безплатен и се осигурява чрез Интернет страницата на Министерството на културата.  
Съгласно §9, ал. 1 от Закона за изменение и допълнение на Закона задължителното депозиране на печатни и други произведения (обн., ДВ бр.  94 от 13.11.2018 г ) в едногодишен срок от влизането в сила на този закон Министерство на културата създава публичния регистър по чл.7в, ал. 1. 
Проектът на Наредба изисква допълнителни финансови средства за създаването на публичния електронен регистър и ще доведе до пряко или косвено въздействие до държавния бюджет. 
С проекта на Наредба не се въвеждат разпоредби от правото на Европейския съюз.
На основание чл. 26, ал. 3 от Закона за нормативните актове проектът на наредба заедно с мотивите да бъде публикуван на интернет страницата на Министерство на  културата. 
На основание чл. 26, ал. 4, изр. 2 от Закона за нормативните актове срокът  за предложения и становища по проекта, публикуван за обществени консултации е 30 дни.